Rikunarita-ORG/Wikinium huggingface dataset:
# Ситопечат

**Ситопечат** или **сериграфија** — графичка техника во која отпечатокот се реализира при притискање на боја низ печатарската форма која е изработена од свила затегната на дрвена или алуминиумска рамка.

## Примена

Со оглед на разновидните можности, оваа техника има примена во многу други индустриски гранки, а особено при печатење на готови производи.

Посебно место зазема во текстилната индустрија.

## Историја

Ситопечатот потекнува уште од старата Кина, за првпат забележан е во династијата Сунг (960-1279 п.н.е.) каде што постоела техника слична на печатење на ситопечат. Во тоа време, се појавле првите печатени пари во светот.

Со текот на годините, оваа техника е усвоена од многу други земји и култури во Азија, а особено Јапонија, која ќе ја доведе до совршенство.

Со векови, Истокот ја чувал тајната за прецизно печатење на текстил и пергамент со свилена перфорација.

## Метод

За разлика од другите печатарски техники, ситопечатот овозможува разновидни можности со кои се постигнува различна дебелина на слоевите на бојата, релјефност, делувајќи како тридимензионална слика.

Воедно печатењето на ситото од свила може да биде со изработка на шаблон, залепен на свилата, може да биде со цртањена непропушлив филм на свилата како и со нанесување на фото емулзија која под дејство на светлината и водата, ги дава скоро истите ефекти како кај фотографијата.

## Галерија

* Материјали за ситопечат
* Печатење на ситопечат

## Надворешни врски

* Igor Majnarić: Kvaliteta digitalnih otisaka uvjetovana starenjem tiskovne podloge Архивирано на 22 декември 2014 г. (Pristupljeno 21. ožujka 2013.)
* Stanislav Bolanča, Kristijan Golubović: Tehnologija tiska od Gutenberga do danas (Pristupljeno 21. ožujka 2013.)
* Who’s Who in Screenprinting Архивирано на 8 ноември 2012 г. Tko je tko u sitotisku
* The Art of Silk-screen. XX century Архивирано на 2 март 2013 г.
* screen-printing

## Литература

* Паригин А. Б. Уметноста на ситопечатот. XX век (историја, феноменологија,техники, поими). – СПб.: СПб ГУТД, 2010. – 304 с. (рус). – ISBN 978-5-7937-0490-8
* Бигелеисен Џ. И. Ситопечат: Современ водич. – Њујорк, 1972

## Наводи

## Надворешни врски

* Ситопечат на Ризницата ?
# Чарлс и Реј Имс

|  |
| --- |
| **Чарлс Имс** |
| Роден | Чарлс Ормонд Имс, помладиот
(*Charles Ormond Eames, junior*) 17 јуни 1907 Сент Луис, Мисури, САД |
| Починал | 21 август 1978 Сент Луис, Мисури, САД  |
| Националност | Американец |
| Занимање | дизајнер, архитект, режисер |
| Сопружник | Реј Имс |

|  |
| --- |
| **Реј Имс** |
| Роден | Реј-Бернис Александра Кајзер
(*Ray-Bernice Alexandra Kaiser*) 15 декември 1912 Сакраменто, Калифорнија, САД |
| Починал | 21 август 1988 Лос Анџелес, Калифорнија, САД  |
| Националност | Американка |
| Занимање | дизајнер, архитект, режисер |
| Сопружник | Чарлс Имс |

**Чарлс Имс** (англиски: *Charles Eames*, 1907-1978) и **Реј Имс** (англиски: *Ray Eames*, 1912-1988) биле американски дизајнери, венчани во 1941, кои работеле и направиле големи креативни придонеси во голем број на полиња на дизајнот и уметноста - индустриски дизајн, дизајн на мебел, уметност, графички дизајн, филм и архитектура. Се сметаат за едни од најголемите дизајнери на XX век.

## Галерија

* Имс дрвена столица за одморање (1945)
* Закачалка *Hang It All* (1953)
* Имс столица за одморање (1956)
# The Northern Miner (Австралија)

За весникот објавуван во Торонто, Канада, видете The Northern Miner (Канада).Насловна страница на *The Northern Miner*, 4 јули 1874 година.
The Northern Miner (во превод: Северниот рудар) ― семрежен весник објавуван во Чартерс Тауерс, Квинсленд, Австралија.

## Историја

*The Northern Miner* првпат бил основан во 1872 година од Џејмс Смит Рид. Рид го основал весникот само осум месеци по откривањето на златото во гратчето Чартерс Тауерс во Квинсленд.

Во 1876 година, Рид го продал весникот на Тадеус О'Кејн. Како сопственик и уредник на *The Northern Miner*, О'Кејн се посветил себеси кон весникот, за подобрување на животот на рударите кои работат во Чартерс Тауерс.

Од петте весници објавувани во златните полиња, *The Northern Miner* бил единствениот што го преживеа падот во ископувањето злато. Весникот и денес е објавуван од истата адреса на улицата „Гил“ на која се наоѓа уште од 1878 година.

## Дигитализација

Весникот е дигитализиран како дел од Програмата за дигитализација на австралиските весници на Националната библиотека на Австралија.

## Поврзано

* Список на весници во Австралија
* Чартерс Тауерс

## Наводи

## Надворешни врски

* *The Northern Miner* (Charters Towers, Qld. : 1874 - 1954) на Trove
# Поткаст

На ајфон се слуша поткаст
**Поткаст** (англиски: *podcast*, погрешно: *подкаст*) — цифрена датотека што содржи аудио- или аудио-видеоснимка што се распределува преку семрежјето и е наменета да се гледа или слуша на сметач, цифрен преносен плеер (како што е iPod) или на телевизија, како што е пример, Apple TV.

Серијата за поткасти обично содржи еден или повеќе повторувани домаќини вклучени во расправа за одредена тема или тековен настан. Расправата и содржината во рамките на поткастот може да варираат од внимателно напишано до целосно импровизирано. Поткастите сврзуваат промислено уметничко производство на звук со тематски проблеми што се движат од научни истражувања до новинарство во животот. Многу серии на поткасти обезбедуваат поврзана веб-страница со врски и белешки за емисии, животописи на гости, записи, дополнителни ресурси, коментари, па дури и форум во заедницата посветен на дискутирање на содржината на емисијата.

## Етимологија

Зборот „поткаст“ (*podcast*) доаѓа од сврзување на „ајпод“ (*iPod*) и „прикажување“ (*broadcast*). За првпат бил измислен од Бен Хамерсли, писател за *The Guardian* и новинар на Би-би-си, на почетокот на 2004 г. Поимот се здобил со популарност во аудиоблогерската заедница подоцна истата година, воведен од Дени Грегоар во порака до поштенскиот список на iPodder-dev. Поткастерот Адам Кари одиграл улога во популаризирањето на поимот ширум светот. И покрај неговото име, поткастите можат да се слушаат на кој било сметач или уред што може да воспроизведува медиумски датотеки, а не само на iPod. Поимот „поткаст“ се користел пред Apple да додаде функции за поткаст на iPod и iTunes.

На македонски, поради едначење по звучност, „д“ ќе премине во „т“ — поткаст.

## Наводи

## Надворешни врски

* Podcasting на Викикниги
* Поткаст на Ризницата ?
# Интел

Корпорација Интел|  |
| Вид | Јавна Компанија |
| ISIN | US4581401001  |
| Дејност | Обработка на Полупроводници |
| Основано | 1968 |
| Основачи | Гордон Е. Мур и Роберт Нојс |
| Седиште | Санта Клара, Калифорнија |
| Клучни личности | Пол С. Отелини, Главен извршен директор Крег Барет, Претседател на управувачкиот одбор |
| Производи | Микрообработувачи Флеш меморија Матични плочи Мрежни картички Блутут уреди |
| Доход | $38.3 милијарди УСД (2007) |
| Оперативен доход | $8.2 billion УСД (2007) |
| Нето-доход | $7.0 billion УСД (2007) |
| Вкупно актива | 168.406.000.000 aмерикански долар (2021)  |
| Вработени | 86,300 (2007) |
| Мреж. место | intel.com |
| **Белешки / наводи1**Incorporated in California in 1968, reincorporated in Delaware in 1989. |

**Корпорацијата Интел**  е најголемата светска компанија за производство на полупроводници која е еден од најстарите пронаоѓачи и производители на микрообработувачи, кои во минатите децении па и денес се најпродавани на светскиот пазар за микрообработувачи. Интел е основана на 18 јули 1968 година во Санта Клара, Калифорнија и регистрирана под името "Integrated Electronics Corporation" (Корпорација за интегрирани електроники). Покрај микрообработувачи Интел исто така произведува и матични плочи, мрежни картички, интегрирани кола, флеш мемории, графички картички како и други производи поврзани со комуникации и компјутери. Основана од страна на Роберт Нојс и Гордон Мур, а под водство на брилијантниот извршен директор Андру Грув, Интел постана водечка компанија за производство на најнови технолошки достигнувања. Познатиот бренд на микрообработувачи на Интел "Пентиум" стана препознатлив насекаде во светот и го има во скоро секој дом.

Првенствено главна цел на производство и пордажба на Интел претставуваа СРАМ и ДРАМ мемориските чипови сè до раните 80-ти кога личните сметачи достигнаа огромен успех и производството на микрообработувачи стана нивна главна цел на производство и развивање. Во почетокот на 90-тите Интел инвестираше огромни средства за развивање на микрообработувачите што го направи Интел доминантен снабдувач на пазарот со микрообработувачи.

За да ја одбрани оваа своја позиција на пазарот Интел водел многу битки и користел доста контроверзни тактики. Во мај 2009, Европскиот комесар за заштита на конкуренцијата го казни Интел со дотогаш рекордни 1,06 милијарди евра казна бидејќи на производителите на компјутерска опрема им давал значајни бенефиции доколку не ги користат конкурентските компоненти во своите производи. Жалбата на оваа пракса на Интел била изнесена пред Европската комисија за конкуренцијата од конкурентот на Интел, АМД.

Денес Интел спаѓа во групата на најмоќните и најбогатите светски компании.

## Наводи